
R E F E R A T   D E   A P R O B A R E
privind aprobarea Notei conceptuale și a Temei de proiectare în vederea elaborării documentației tehnico - economice, faza Studiu de Fezabilitate (SF), pentru obiectivul de investiții ”AMBULATORIU INTEGRAT AL SPITALULUI MUNICIPAL BRAD - Corp B”



Prin adresa nr. 1480/16.02.2024, Spitalul Municipal Brad, având în vedere linia de finanțare „Investiții în infrastructura publică a ambulatoriilor implicate în implementarea de programe de screening” din cadrul Programului Sănătate, Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive, FEDR  Obiectiv de politică 4, Obiectiv Specific RSO4.5 și Hotărârea Consiliului de Administrație al Spitalului Municipal Brad nr. 8/16.02.2024 privind aprobarea inițierii demersurilor pentru depunerea unui proiect pe linia de finanțare mai sus menționată, a solicitat analizarea necesității și oportunității depunerii unui proiect care să cuprindă construcția și dotarea unui nou corp de clădire al Ambulatoriului Integrat al Spitalului Municipal Brad, în conformitate cu prevederile și cerințele prevăzute în Ghidul solicitantului. 
Acest corp nou va cuprinde activități medicale de tip ambulatoriu integrat, în specializările aprobate prin Autorizația Sanitară de Funcționare emisă de DSP cu nr. 3104/05.01.2024 și implementarea unor programe de screening, complementare activității desfășurate clădirea actuală a Ambulatoriului Integrat.
Precizez că Ambulatoriul existent cuprinde 16 cabinete de consultații, majoritatea funcționând în secțiile de spitalizare.
Acest mod de funcționare are următoarele neconformități în raport cu cadrul normativ:
- nu pot fi separate circuitele medicale, pacienții de ambulatoriu intrând în secțiile de spitalizare, ceea ce determină un risc epidemiologic ridicat;
- nu pot fi asigurate consultații interdisciplinare, diferite specialități medicale fiind în clădiri diferite;
- nu sunt asigurate căi de acces pentru persoanele cu deficiențe locomotorii;
- nu dispun de aparatura  necesară.
[bookmark: REF6][bookmark: REF7]Astfel, au  fost elaborate de către S.C. DELTA DUMAR PROIECT S.R.L, arh. Armășescu Dumitru, Nota conceptuală și Tema de proiectare, care reprezintă documentațiile care se elaborează în etapa I și stau la baza elaborării Studiului de Fezabilitate, documentație tehnico-economică necesară pentru realizarea obiectivului de investiții ”Ambulatoriului Integrat al Spitalului Municipal Brad – Corp B”.
Spațiul va fi amenajat în conformitate  cu actele normative specifice domeniului sănătate în ceea ce privește suprafețele, dotarea cu instalațiile utilitare și finisajele interioare.
Clădirea cu regim de înălțime P+3E va fi conformată la noile reglementări privind eficiența energetică prin măsuri de izolare termică suplimentară.
Obiectivele preconizate prin realizarea obiectivului de investiții sunt:
               - comasarea tuturor cabinetelor într-o singură clădire;
               - asigurarea accesului persoanelor cu deficiențe locomotorii prin prevederea de rampe, ascensoare, dispozitive de transport;
               - dotarea cu aparatură medicală corespunzătoare exigențelor  actuale;
               - separarea pacienților de ambulatoriu de cei spitalizați, crescând posibilitatea de asigurare a circuitelor medicale;
               - reducerea riscurilor epidemiologice atât în ambulatoriu cât și în spital.
În contextul celor de mai sus am inițiat prezentul proiect de hotărâre prin care am propus aprobarea Notei conceptuale și a Temei de proiectare în vederea elaborării documentației tehnico - economice, faza Studiu de Fezabilitate (SF), pentru obiectivul de investiții ”AMBULATORIU INTEGRAT AL SPITALULUI MUNICIPAL BRAD - Corp B” și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 1, art. 3 și art. 4 din H.G. nr. 907/2016 privind etapele de elaborare si conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri public, ale  art. 44 alin. 1 din Legea nr. 273/2006 privind finanțele publice locale, cu modificările și completările ulterioare, ale art. 129 alin. 1, alin. 2 lit. b, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.



P R I M A R
Florin CAZACU
                                                           








